钦定古今图书集成/明伦汇编/氏族典/第056卷 > 徐份
## 钦定古今图书集成/明伦汇编/氏族典/第056卷 > 徐份

按《陈书徐陵传》：“陵子份，少有父风，年九岁，为《梦赋》，陵
见之，谓所亲曰：‘吾幼属文，亦不加此’。解褐为秘书郎，
转太子舍人，累迁豫章王主簿，太子洗马，出为海盐
令，甚有治绩，秩满，入为太子洗马。份性孝悌，陵尝遇
疾甚笃，份烧香泣涕，跪诵《孝经》，昼夜不息，如此者三
日，陵疾豁然而愈。亲戚皆谓份孝感所致。太建二年”
卒，时年二十二。